كل يوم الساعة ستة بليل بيروح راجل عجوز لمطعم جنب بيته. بياكل العشا. وبعد العشا، بيشرب قهوة وبيتكلم مع الناس في المطعم.
اسم الراجل العجوز Bill. Bill بياكل في المطعم كل يوم عشان هو وحيد. مراته ماتت وماعندوش عيال.
كل يوم نفس الجرسونة بتجيب ل Bill العشا بتاعه. اسمها Cara. عندها ١٧ سنة. Cara طيبة مع Bill. هي عارفة إنه وحيد، فبتتكلم معاه. لو Bill اتأخر عن العشا، بتتصل بيه في التليفون. بتسأله "انت كويس؟"
يوم من الأيام Bill ماجاش المطعم. Cara اتصلت بيه، بس مردش على التليفون. Cara اتصلت بالبوليس. قالت للبوليس "لو سمحتوا روحوا بيت Bill." بعدين البوليس اتصل ب Cara في المطعم. البوليس قالها "Bill مات وهو نايم." Bill كان عنده ٨٢ سنة.
بعد اسبوع، راجل جه المطعم. قال "عندي حاجة ل Cara." الراجل ادى Cara شيك ب ٥٠٠٠٠٠ دولار. الفلوس دي من Bill.
"الفلوس دي ليا؟ من Bill؟" Cara سألت الراجل.
"ايوة،" الراجل رد عليها.
"بس... ليه؟" Cara سألت الراجل.
"Bill كان بيحبك،" الراجل قال. "انتي كنتي طيبة معاه"
---ايه اللي Cara بتعمله لما Bill بيتأخر عن العشا؟ ---  _  .
بتتصل بيه في التليفون بتتصل بالبوليس في التليفون بتوديله العشا لحد بيته بتستناه عند الباب